Albert Einstein sagði svo eftirminnilega : “ Creativity is intelligence having fun ” eða eins og það útlegst á okkar ilhýra “ Sköpun er greindin að leika sér ” og við getum ekki verið annað en hjartanlega sammála enda vissi Albert gamli sínu viti : - ) Hugmyndin með HÁS kviknaði þegar við sátum stöllur á kaffihúsi og létum okkur dreyma um stað þar sem við gætum sameinað allt það sem stendur hjarta okkar næst þ.e.a.s. að skapa , hlægja , syngja , kynnast fólki , fá innblástur , gera mistök í vernduðu umhverfi , fá hugmyndir og bara hafa almennt gaman í lífinu . HÁS nafnið varð svo til af þeirri ástæðu einni að við heitum Hera , Ásta og Sunna … HÁS : - ) Hera Björk hefur sungið , leikið og skemmt fólki um árabil hér á landi og víðs vegar um heiminn . Í dag starfar hún sem Fasteignasali hjá Fasteignasölu Reykjavíkur auk þess að reka Söngskólann “ SÖNGSTEYPAN ” og HÁS og kenna CVT um landið og víðar . Hera hefur óbilandi ástríðu fyrir öllu tónlistarstarfi og finnst fátt skemmtilegra en að hjálpa öðrum að vaxa og dafna í sinni list þannig að það tók ekki langan tíma að telja Heru trú um að HÁS væri verkefni sem hún yrði að setja í fullt af athygli og orku . Hera Björk býr í Reykjavík ásamt eiginmanni sínum , tveim börnum og íslenska fjárhundinum Fróða . Ásta Ásta er viðskiptafræðingur að mennt og starfar sem Innkaupastjóri og Sölustjóri umbúða hjá Kjarnavörum hf. auk þess að reka HÁS Sköpunarsetur með þeim stöllum . Auk þess er hún ástríðufull söngkona , texta - & lagasmiður og hefur sungið allt frá því hún var lítið barn . Á seinni árum hefur hún tekið þátt í hinum ýmsu tónlistaverkefnum hérlendis og má þar nefna Ísland Got Talent . Hún býr í Mosfellsbæ ásamt þremur hundum , tveimur dætrum og einum eiginmanni . Sunna er Þjónustustjóri hjá Garðabæ . Hún er með MBA gráðu frá Miami , er Akureyringur og lærður píanóleikari . Eftir útskrift frá Menntaskóla Akureyrar lá leiðin til Reykjavíkur þar sem Sunna hóf nám í Stjórnmálafræði og síðar hélt hún eins og áður segir til Bandaríkjana í MBA nám . Hún hefur semsagt búið “ hist og her ” um heiminn og er því veraldarvön svo ekki sé meira sagt . Sunna syngur af mikilli gleði með kórnum VOCAL PROJECT og er innilegur áhugamaður um allt söng - & tónlistartengt . Sunna býr í Garðabæ með dætrum sínum tveim og hundinum Samma .